Държавен вестник, бр. 86, 2024 г., стр. 51

БРОЙ  86	
Д Ъ Р Ж А В Е Н  В Е С Т Н И К 	
СТР.  51   
при земеделската си дейност използват ПРЗ 
от професионална категория на употреба.
8.3. Земеделските стопани, които използват 
продукти за растителна защита от професио­
нална категория на употреба, трябва да имат 
завършено най-малко средно образование; в 
случай че земеделският стопанин е с висше 
образование в областта на аграрните науки 
с професионално направление „Растителна 
защита“ или „Растениевъдство“, той получава 
сертификата по право.
8.4. Земеделският стопанин получава серти­
фикат след преминаване на обучение по про­
грама, одобрена от изпълнителния директор на 
БАБХ, и успешно положен изпит; обучението 
се провежда от БАБХ, висши училища или 
институции в системата на професионалното 
образование и обучение; програмите за обу­
чение включват минимум темите, посочени 
в приложение № 2 към чл. 85, ал. 1 от ЗЗР, и 
се разработват от обучаващите институции, 
като се вземат предвид конкретните функции 
и отговорности на земеделските стопани.
8.5. При груби или системни нарушения 
на земеделския стопанин сертификатът се 
обезсилва за срок до три години със заповед 
от изпълнителния директор на БАБХ или 
оправомощено от него длъжностно лице; за 
издаване на нов сертификат земеделският 
стопанин е длъжен да премине обучение и 
да представи заверен документ от него; ко­
гато обезсиленият сертификат е издаден със 
срок на валидност 10 г., новият сертификат 
се издава за остатъка от срока на валидност 
на обезсиления.
8.6. Земеделските стопани не трябва да 
употребяват ПРЗ от професионална категория 
на употреба върху:
8.6.1. площи, използвани от широката 
общественост или от уязвими групи, като 
обществени паркове и градини, площадки за 
спорт и отдих, училищни и детски площадки, 
както и в непосредствена близост до здравни 
или лечебни заведения;
8.6.2. зони за защита, определени в ЗВ, 
или други площи, определени със заповед на 
министъра на околната среда и водите;
8.6.3. площи, в които в момента на трети­
рането работят селскостопански работници.
8.7. Земеделските стопани трябва да упот­
ребяват ПРЗ, спазвайки условията на етикета 
за разрешения продукт за растителна защита, 
като:
8.7.1. безопасно съхранение (напр. съхра­
няване на недостъпно за деца място, в ори­
гинални контейнери, защитени от замръзване 
и съхранявани за предотвратяване на замър­
сяване на околната среда в съответствие с 
разпоредбите на ЗУО; контейнерите от ПРЗ 
предварително се изплакват трикратно с вода, 
която се прибавя към работния разтвор);
8.7.2. съхранение на ПРЗ в склад съгласно 
чл. 20 от Наредба № 3 от 2017 г. за условията 
и реда за производство, пускане на пазара, 
търговия, преопаковане, транспортиране и 
съхранение на продукти за растителна защита 
(ДВ, бр. 64 от 2017 г.);
8.7.3. употребените опаковки от ПРЗ се 
привеждат във вид, негоден за повторна упот­
реба, и се третират съгласно ЗУО;
8.7.4. безопасност на оператора (напр. 
лични предпазни средства (ЛПС), налични за 
използване при работа с концентрат);
8.7.5. спазване на специфичните мерки за 
опазване на водната среда (повърхностни и 
подземни води) и на питейната вода в съот­
ветствие с Националния план за действие за 
устойчива употреба на пестициди в Република 
България;
8.7.6. общи предупреждения, описани на 
опаковката (напр. повишено внимание за 
предотвратяване на разнасянето на спрея).
8.8. Земеделският стопанин трябва да упот­
ребява ПРЗ в съответствие със:
8.8.1. принципите на добрата растително­
защитна практика;
8.8.2. изискванията за правилна употреба 
в съответствие с разпоредбите на Директива 
2009/128/ЕО, и по-специално с общите прин­
ципи на интегрираното управление на вреди­
телите, посочени в Приложение III към нея;
8.8.3. за прилагане на ПРЗ земеделският 
стопанин трябва да:
8.8.3.1. спазва изискванията на Наредба № 3 
от 2017 г. за условията и реда за производство, 
пускане на пазара, търговия, преопаковане, 
транспортиране и съхранение на продукти за 
растителна защита;
8.8.3.2. е агроном или да притежава серти­
фикат по чл. 83 от ЗЗР, или да има сключен 
договор с правоспособно лице за прилагане на 
ПРЗ от първа и втора категория на употреба;
8.8.3.3. употребява ПРЗ от непрофесионал­
на категория на употреба само в случай че е 
навършил 18 години.
8.9. Следните дейности са забранени:
8.9.1. съхранението и употребата на нераз­
решени или негодни ПРЗ;
8.9.2. употребата на ПРЗ извън обхвата 
на разрешената употреба или в доза, която 
надвишава максималната разрешена доза на 
единица площ;
8.9.3. прилагането на ПРЗ чрез въздушно 
пръскане, с изключение на случаите от глава 
трета, чл. 14, ал. 1 и 2 от Наредба № 12 от 
2023 г. за условията и реда за употреба на 
продукти за растителна защита (ДВ, бр. 74 
от 2023 г.) във връзка с чл. 109 от ЗЗР;
8.9.4. прибирането на земеделска продукция 
преди изтичането на карантинния срок на 
употребените продукти за растителна защита;